CELEX: 62012CN0017
Language: da
Date: 2012-01-16 00:00:00
Title: Sag C-17/12: Anmodning om præjudiciel afgørelse indgivet af Supremo Tribunal Administrativo (Portugal) den 16. januar 2012 — TVI Televisão Independente SA mod Fazenda Pública

31.3.2012   
            
            
               DA
            
            
               Den Europæiske Unions Tidende
            
            
               C 98/12
            
         Anmodning om præjudiciel afgørelse indgivet af Supremo Tribunal Administrativo (Portugal) den 16. januar 2012 — TVI Televisão Independente SA mod Fazenda Pública
   (Sag C-17/12)
   2012/C 98/18
   Processprog: portugisisk
   
      Den forelæggende ret
   
   Supremo Tribunal Administrativo
   
      Parter i hovedsagen
   
   
      Sagsøger: TVI Televisão Independente SA
   
      Sagsøgt: Fazenda Pública
   
      Præjudicielle spørgsmål
   
   
               1)
            
            
               Indgår den visningsafgift, som appellanten i sin egenskab af afgiftsmæssig stedfortræder opkræver hos annoncørerne i overensstemmelse med artikel 50, stk. 1, i lovdekret nr. 227/2006, i momsbeskatningsgrundlaget som omhandlet i artikel 11, punkt A, stk. 1, litra a), i direktiv 77/388/EF (1) [nu artikel 73 i Rådets direktiv 2006/112/EF (2) af 28.11.2006], navnlig fordi den udgør en »modværdi, som leverandøren eller tjenesteyderen modtager eller vil modtage« for vareleveringen eller tjenesteydelsen?
            
         
               2)
            
            
               Skal den visningsafgift, som appellanten i sin egenskab af afgiftsmæssig stedfortræder opkræver hos annoncørerne, og som i dennes bogholderi er godskrevet en tredjemands konto, kvalificeres som et beløb, som en »afgiftspligtig person modtager fra køber eller aftager som tilbagebetaling af omkostninger afholdt i disses navn og for disses regning, og som i hans bogholderi godskrives en interimskonto«, som omhandlet i artikel 11, punkt A, stk. 3, litra c), i direktiv 77/388/EF [nu artikel 79, litra c), i Rådets direktiv 2006/112/EF af 28.11.2006]?
            
         
               3)
            
            
               Skal de beløb, som appellanten opkræver som visningsafgift, følgelig medregnes i momsbeskatningsgrundlaget?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).